Dromaeosaurus
Store norske leksikon,Realfag,Paleontologi,Virveldyr,Krypdyr,Dinosaurer
Dromaeosaurus var en liten, tobeint rovdinosaur som levde i Nord-Amerika i slutten av krittperioden, for om lag 74 millioner år siden.
Dromaeosaurus ble trolig rundt 0,8 m høy og 1,8 m lang. Armene var lange, til forskjell fra de fleste andre rovdinosaurer i krittperioden, og de tre fingrene hadde skarpe klør. Føttene hadde fire tær: én liten som ikke hadde noen funksjon, én som var mye større enn de andre (8 cm lang) og bar en stor klo, og to til å gå på. Den hadde også et hode som var ganske likt Archaeopteryx, med store øyne og en stor, fuglelignende hjerne. Les mer i Store norske leksikon dinosaurer